CELEX: 32020R0183
Language: sl
Date: 2020-02-05 00:00:00
Title: Uredba Komisije (EU) 2020/183 z dne 5. februarja 2020 o zaprtju ribolova na trsko na območjih 1 in 2b za plovila, ki plujejo pod zastavo ene od številnih držav članic

11.2.2020   
               
               
                  SL
               
               
                  Uradni list Evropske unije
               
               
                  L 38/37
               
            
         UREDBA KOMISIJE (EU) 2020/183
         z dne 5. februarja 2020
         o zaprtju ribolova na trsko na območjih 1 in 2b za plovila, ki plujejo pod zastavo ene od številnih držav članic
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Unije za zagotavljanje skladnosti s pravili skupne ribiške politike (1) in zlasti člena 36(2) Uredbe,
         ob upoštevanju naslednjega:
         
                     (1)
                  
                  
                     Uredba Sveta (EU) 2020/123 (2) določa kvote za leto 2020.
                  
               
                     (2)
                  
                  
                     Po podatkih, ki jih je prejela Komisija, se je z ulovi staleža trske na območjih 1 in 2b s plovili, ki plujejo pod zastavo ene od številnih držav članic ali so v njej registrirana, izčrpala kvota, ki je bila za leto 2020 dodeljena „drugim državam članicam“.
                  
               
                     (3)
                  
                  
                     Zato je za navedeni stalež treba prepovedati nekatere ribolovne dejavnosti –
                  
               SPREJELA NASLEDNJO UREDBO:
         
            Člen 1
            Izčrpanje kvote
            Ribolovna kvota, ki je bila za leto 2020 dodeljena državam članicam, ki lovijo pod kvoto „druge države članice“, za stalež trske na območjih 1 in 2b iz Priloge, velja za izčrpano od datuma iz navedene priloge.
         
         
            Člen 2
            Prepovedi
            Ribolovne dejavnosti za stalež iz člena 1 s plovili, ki plujejo pod zastavo ene od držav članic ali so v njej registrirana in lovijo pod kvoto „druge države članice“ iz Priloge, so od datuma iz navedene priloge prepovedane. Po navedenem datumu je zlasti prepovedano obdržati na krovu, premeščati, pretovarjati ali iztovarjati ribe iz navedenega staleža, ki jih ulovijo navedena plovila.
         
         
            Člen 3
            Začetek veljavnosti
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 5. februarja 2020
            
               
                  Za Komisijo
               
               
                  V imenu predsednice
               
               Virginijus SINKEVIČIUS
               
                  Član Komisije
               
            
         
         
            (1)  UL L 343, 22.12.2009, str. 1
         
         
            (2)  Uredba Sveta (EU) 2020/123 z dne 27. januarja 2020 o določitvi ribolovnih možnosti za leto 2020 za nekatere staleže rib in skupine staležev rib, ki se uporabljajo za vode Unije in ribiška plovila Unije v nekaterih vodah zunaj Unije (UL L 25, 30.1.2020, str. 1).
      
      
         
            PRILOGA
            
                        Št.
                     
                     
                        01/TQ/123
                     
                  
                        Država članica
                     
                     
                        države članice, ki lovijo pod kvoto „druge države članice“
                     
                  
                        Stalež
                     
                     
                        COD/1/2B.
                     
                  
                        Vrsta
                     
                     
                        trska (Gadus morhua)
                     
                  
                        Cona
                     
                     
                        1 in 2b
                     
                  
                        Datum zaprtja
                     
                     
                        11.1.2020 ob 11.00 UTC